Lítil eind í heimligum umhvørvi har nærvera, umsorgan, menning og trivnaður er í hásætið. Økisnámsfrøðingar Í Dagrøktini arbeiða tveir økisnámsfrøðingar, ið hava ábyrgdina av dagrøktarunum. Økisnámsfrøðingarnir vegleiða og ráðgeva dagrøktarunum í gerandisdegnum og virka fyri at geva dagrøktarunum stuðul, íblástur og hugskot. Dagrøktarheimini verða vitjað fráboðað og ófráboðað. Dagrøktartíð Dagrøktartíðin er í mesta lagi 45 tímar um vikuna, millum kl. 7.30 til kl. 17.00. Tó kann barnið í mesta lagi vera í dagrøkt níggju tímar dagliga. Børnini skulu vera komin innan kl. 9.30 vanliga dagar, um ikki annað er avtalað við dagrøktaran.